Igen, 2018-ban a nagy sikerű erdei és vízi vándortáborok mintájára útnak indul a kerékpáros vándortábor program is.

A vándortáborok szervezésének célja:

Felső tagozatos és középiskolás fiatalok körében a sport és a természetjárás, valamint az azon keresztül megvalósuló egészség- és környezettudatos életmód támogatása. A résztvevők megismerhetik magyarország természeti értékeit, kulturális örökségeit.

Kerékpáros vándortáborok:

2018. június 18. - augusztus 20. között négy területen kínál kerékpáros táborozási lehetőséget:

az Őrségben,a Palócföldtől a Dunakanyarig, a Felső-Tisza vidéken, és a Körösök völgyében.

Az egy hetes program keretében a diákok előre megtervezett és biztonságos útvonalakon kerékpározhatnak 150-205 kilométert.

A kerékpár közlekedési eszköz!

Ez azt jelenti, hogy a járművekre vonatkozó közlekedési szabályok vonatkoznak a kerékpárosokra is.

A táborban résztvevő diákoknak is tisztában kell lenni a kerékpárosokra vonatkozó közlekedési előírásokkal, szabályokkal.

A kresz által előírt kötelező kerékpártartozékok:

Fehér színű első lámpa.

Vörös színű hátsó lámpa.

Vörös színű hátsó prizma.

Két egymástól független fák.

Csengő.

Borostyánságra-színű küllőprizma legalább az első keréken.

Fényvisszaverő ruházat (lakott területen kívül, éjszaka vagy rossz látási viszonyok közt).

Ajánlott tartozékok:

Borostyánságra-színű prizma a hátsó keréken és a pedálokon.

Karos szélességjelző prizma.

Visszapillantó tükör.

Sárvédő.

Kerékpáros bukósissak.

Néhány fontos KRESZ tábla, szabály, amelyeket ismerni kell!

Közúton több kerékpárosnak egymás után kell haladni, hogy a többi jármű biztonságosan tudjon tőlük közlekedni, előzni.

Tilos kerékpáron ülve állatot vezetni, a kerékpárt más járművel vontatni, illetve elengedett kormánnyal kerékpározni.

Kerékpárral lakott területen belül legfeljebb 40 km/h, lakott területen kívül sisakban 50 km/h, sisak nélkül 40 km/h a megengedett maximális sebesség. Kerékpárúton 30 km/h, gyalog- és kerékpárúton 20 km/h.

Érdekességként…

Az első kerékpárt körülbelül 200 évvel ezelőtt készítették Németországban. Fából készült és lábukkal lépegetve hajtották. A pedált később találták fel. Nem volt kényelmes, mert a kerekeken még nem volt felfújható gumiabroncs, de mégis gyorsabb volt, mint a gyaloglás.

Az évek során biztonságos járművé fejlesztették. A kerékpárt ma az egész világon ismerik és közlekednek vele. Nyugat-Európában a munkába járás fontos eszköze, Kínában és a délkelet-ázsiai országokban a kerékpár fontosabb és elterjedtebb eszköz, mint az autó.