**Rejtő Jenő**

|  |  |  |
| --- | --- | --- |
| Született | 1905. március 29. Budapesten |  |
| Elhunyt | 1943. január 1. Jevdakovoban |
| Házastársa | Boros Rózsa  Gábor Magda |
| Írói álnevei | P. Howard  Gibson Lavery |

**Életpályája**

1905. március 29-én született Budapesten az Izabella tér 5. szám alatt, egy zsidó család harmadik gyermekeként, Reich Jenő néven. Édesapja *Reich Lipót Áron*, édesanyja *Wolf Ilona* (1879–1944). Bátyjai *Lajos* és *Gyula*. Írói névként a Rejtő nevet választotta magának – hivatalosan soha nem magyarosított.

Egykori szülőházukat 1994-től **emléktábla** díszíti az Izabella tér 5. (később Hevesi Sándor tér 5., 2001 óta Rejtő Jenő utca 6.) szám alatt – a pontos lakcím: 1. emelet 9. ajtó. A házzal szemközt található a *Pesti Magyar Színház*, így feltehetően a gyermek Reich Jenő innét szerezte első impulzusait, melyek az operettek és a kabaré világába vezettek, minthogy családjában nem volt előzménye a művészlétnek: mindkét ágon egyszerű, szegény, részben vidéki felmenőkkel rendelkezett.

19 éves kora körül színésznek tanult. Átlagos tehetségű volt, ki-kimaradozott. Az 1924 januárjában tartott vizsgaelőadáson (**Molnár Ferenc: Az ibolya**) nem aratott különösebb sikert. Az előadásról fényképes híradás jelent meg a Színházi Életben, ez egyszersmind Rejtő sajtódebütálása, fotóval kísérve (melyen gyakorlatilag felismerhetetlen: jelmezben, elmaszkírozva ül a jobb szélen). A nyilvánosság előtt először itt szerepelt későbbi írói nevén (tehát Rejtő Jenőként előbb volt színész/művész, mint író).

**CSALÁDI ÉLETE**

R

ejtő Jenő kétszer nősült, mindkét alkalommal (már elvált) gépírónőit vette el, akiknek műveit diktálta (egyik házasságból sem származott gyerek, Rejtő Jenő hivatalosan utódok nélkül hunyt el). Első felesége Boros Rózsa. 1935 októberében kötöttek házasságot, ám alig fél év együttélés után elhagyta az asszonyt – hivatalosan 1937 januárjában váltak el. Alig 2 hétre rá, 1937 februárjában vette el második feleségét, Gábor Magdolnát, aki maga is foglalkozott írással. 1938 szeptemberében Rejtő elhagyta második feleségét, a hivatalos válásra 1940 októberében került sor.

**ÍRÓI PÁLYAFUTÁSA**

Elsősorban humoros témájú könyvek írójaként ismert: művészetében dominál a nyelvi humor, a többjelentésű/félreérthető kifejezésekre épülő fordulatok, szóviccek miatt idegen nyelvre majdhogynem átültethetetlen.

Sajátos humorú, gyakran idegenlégiós témájú kalandregényeket, krimiket jelentetett meg, zömmel a Nova kiadónál. Azonban akármennyire is átélik olvasói az általa teremtett helyzeteket, s hiába drukkolnak hőseinek, a valóság merőben más: Rejtő nem járta meg az Idegenlégiót, nem töltött éveket egzotikus helyszíneken, nem *nuncsakuzott* kínai kalózokkal és nem vetélkedett *hexaédervetésben* *turpungi* bivalytejfölöző *rulettkasznárokkal* – legjobb kalandos könyveiből egyáltalán nem a realista író beszél, akármennyire is szeretnék rajongói emlékiratok gyanánt megélni írásait.

**FŐBB MŰVEI (a teljesség igénye nélkül):**[[1]](#footnote-1)🕮

 A párisi front Rejtő Jenő néven

Gyilkos?! Rejtő Jenő néven

Halálsziget Rejtő Jenő néven

Jó üzlet a halál Rejtő Jenő néven

A fekete kapitány Rejtő Jenő néven

Az úr a pokolban is úr Rejtő Jenő néven

Nevada szelleme Gibson Lavery néven

Pokol a hegyek között Gibson Lavery néven

Texas Bill, a fenegyerek Gibson Lavery néven

Tigrisvér Gibson Lavery néven

Nincs kegyelem Gibson Lavery néven

Az elveszett cirkáló P. Howard néven

A szőke ciklon P. Howard néven

Vesztegzár a Grand Hotelben P. Howard néven

[Piszkos Fred, a kapitány](https://hu.wikipedia.org/wiki/Piszkos_Fred,_a_kapit%C3%A1ny) P. Howard néven

Az ellopott futár P. Howard néven

A megkerült cirkáló P. Howard néven

*„- És ha... fizetést ajánlanék, hogy dolgozzon?*

*- Engem nem lehet megvesztegetni.”*

1. 🕮 https://hu.wikipedia.org/wiki/Rejt%C5%91\_Jen%C5%91 [↑](#footnote-ref-1)