Kedves Versenyző!

Készítsd el a következő dokumentumot a **megadott** minta.pdf alapján. Munkádat neved és kerületed ékezethelyes megadásával mentsd el (például: ***Versenyző Viktória-10.docx***)! **Ne feledkezz meg a gyakori mentésről!**

Olvasd el a következő segítséget, amelyben olyan formázási műveletek vannak leírva, amelyeket a mintán nem biztos, hogy felismersz! Munkádat nagyban segítheti a használata.

* Az alsó- és felső margó 2 cm.
* A szövegben található két helyesírási hibát javítsd ki!
* A nyers szöveg tagolása nem biztos, hogy megegyezik a formázott szöveggel.
* A szövegtörzs Times New Roman 12-es betűvel legyen írva, kivétel a címsor amely Comic Sans Ms 13 pt-s, egyéb helyeken is kell még Comic Sans Ms betűtípust használnod.
* A bekezdések után 6 pontos térköz van, kivéve a címsorokat, illetve a felsorolásokat.
* Valamennyi bekezdésben a sorköz szimpla, kivéve az elsőt, ahol másfélsoros.
* A cím és a keretek zöld színének színkódja RGB(0,180,80). Az alcímek színe sötétvörös, kódja RGB(130,50,50).
* Az élőfejbe szúrd be a fejléc\_kép.jpg képet, melynek szélességét a méretarányok megtartásával 2 cm-re állítsd. Az élőfejet és az élőlábat a minta szerint formázd!
* A feladat elkészítése során ügyelj a félkövér- és dőlt betűstílusokra, a nagybetűs és kiskapitális szövegrészre, valamint a bekezdések igazításaira.
* A keretezett szöveg háttere halványsárga, a keret ott is és az élőfejben is a megadott színkódú zöld.
* A felsorolásjelet tetszőlegesen válaszd ki. A kerékpártartozékoknál, számozást használj!
* A minta szerint szúrd be és formázd a kerékpár.jpg-t a kép magassága 5 cm, és a kresztáblák.jpg képeket.
* A megjelölt helyre illessz be a rajzot, amit a leírás alapján kell elkészítened Paint programmal. A rajz szélessége 14 cm, magassága 7 cm legyen.

*A feladat a következő oldalon folytatódik!*

**A rajz adatai:**

* Készíts plakátot! A rajzlap mérete 28 cm × 14 cm legyen.
* Jól láthatóan, kerekített sarkú téglalapba (kerete zöld, háttere halványsárga), sötétvörös színnel írd rá az alábbi szöveget: Kerékpáros vándortábor 2018!
* A kerékpárút egy folyó mellett haladjon. A dimbes-dombos tájon távolabb templom, fák, bokrok, virágok láthatóak. Használj kicsinyítést, nagyítást is!
* KRESZ tábla is szerepeljen a rajzodon.
* A képen legyen két egyforma egymással szemben haladó kerékpáros. Csak a ruhájuk színe különbözzön. Valamelyiket kövesse gyermeke, piros sisakban. (Másolást, tükrözést, kicsinyítést alkalmazz!)
* Az égboltot díszítse nap, bárányfelhők és madár raj.
* **Légy ügyes és kreatív!**
* A képet mentsd el külön is, neved és kerületed ékezethelyes megadásával (például: ***Versenyző Viktória–10.png***)!

Sikeres versenyzést kíván a versenybizottság!