Kedves Versenyző!

A következő feladatsor a Naprendszer bolygóinak különböző adataival foglalkozik.

1. Nyisd meg az adatokat tartalmazó táblázatot bolygok.xlsx, és mentsd el a versenymappába! A fájl neve a kerületed száma, attól „\_”- jellel elválasztva a saját neved legyen! (Pl: **24\_Mekk\_Elek**)

A következő feladatok a Munka1 munkalapra vonatkoznak:

1. Szúrj be egy sort a többi fölé, és írd bele a címet: *„A Naprendszer bolygói”*!
2. Szúrj be egy oszlopot a bolygók tömegétől jobbra (vagyis a jelenlegi D oszlop elé)!
   * Ebben az oszlopban a bolygók kvadrillió kilogrammban kifejezett tömegét kell kiszámolnod. A táblázat fejlécébe írd be: *Tömeg (kvadrillió kg)*, az ***M11***-es cellába pedig a Föld kvadrillió kilogrammban kifejezett tömegét: 5,972-t.
   * Ezután a bolygók ***C*** oszlopban található relatív tömegét kell megszoroznod az M11-es cellában megadott értékkel. Használj olyan cellahivatkozásokat a ***D*** oszlopban, hogy a képlet másolható legyen! (Ha ezt nem tudod megoldani, használd a megadott értéket!) Cellaformázás segítségével érd el, hogy a kiszámított értékek két tizedesjegy pontossággal jelenjenek meg!
3. A ***J*** oszlopban jelenjen meg a „*Könnyebb*” szöveg, ha a bolygó tömege (C oszlopban lévő érték) könnyebb a Föld tömegénél, a „*Nehezebb*” szöveg, ha nehezebb annál, illetve jelenjen meg az, hogy „*FÖLD”*, ha erről a bolygóról van szó. Ezt is függvény segítségével oldd meg! Ha szükséges, használj segédtáblázatot! Ezt a P oszloptól kezdve helyezheted el.
4. Készítsd el a ***L3:M10*** tartományba a mintának megfelelő táblázatot! A szövegek beírása után függvények használatával add meg a megfelelő válaszokat!
   * Az ***M3***-as cellába a bolygók átlagos átmérője kerüljön. Az értéket függvény segítéségével 2 tizedes jegyre kerekítve jelenítsd meg!
   * Az ***M4***-es cellába a bolygók tömegének összege kerüljön.
   * Az ***M5***-ös cellába az egy bolygóhoz tartozó legnagyobb hold szám szerepeljen.
   * Az ***M6***-os cellába a táblázatban található leghosszabb nap óráinak száma legyen olvasható.
   * Az ***M7***-es cellában a legrövidebb Nap körüli keringési idő szerepeljen.
   * Az ***M8***-as cellába a Naptól való legnagyobb távolság kerüljön.
   * Az ***M9***-es cellában a holddal nem rendelkező bolygók számát írasd ki!
   * Az ***M10***-es cellába a legnehezebb bolygó neve kerüljön! Ha szükséges, használj segédtáblázatot!

*A feladat folytatása a következő oldalon található.*

1. A teljes táblázat betűtípusa Times New Roman. A szövegek 12 pontos betűméretűek, a címek 14 és 20 pontosak. A fejlécek kialakításánál figyelj a cellaegyesítésre, illetve a sortörésre!
   * A fő táblázatban szereplő számok legyenek középre igazítottak!
   * A fejlécek sormagassága legyen 60 pontos, a cellák tartalma legyen vízszintesen és függőlegesen is középre igazítva!
   * A fő táblázat oszlopszélessége 18 pont. A „Számítások”-at tartalmazó táblázatnál figyelj arra, hogy minden szöveg olvasható legyen!
2. Állítsd be a mintán is látható mértékegységeket (***B*** oszlop: „km”; ***F*** oszlop: „db”; ***G*** oszlop: „óra”; ***H*** oszlop „év”)!
3. A ***G*** oszlopban állíts be feltételes formázást! Azoknál a bolygóknál, amelyeknek tovább tart egy napjuk, mint a Földön (tehát több, mint 24 óra szerepel ebben az oszlopban), az itt szereplő adat jelenjen meg sötétebb pirossal, rózsaszín háttéren!
4. A szegélyeket a mintának megfelelően állítsd be!
5. A Munka1 munkalapot nevezd át *„Bolygók”* névre, a Munka2 munkalapot pedig *„Kontinensek”-*re!

A következő feladatok a Munka2 (Kontinensek) munkalapra vonatkoznak:


1. Hozz létre egy 3D kördiagramot (torta diagramot), melyen Afrika, Ausztrália és Óceánia és Antarktisz területét ábrázolod. A diagram címe „*Kontinensek területe*” legyen. A körcikkek színét a következő táblázat tartalmazza:



|  |  |
| --- | --- |
| *Kontinens* | *RGB-kód* |
| Afrika | 60;165;85 |
| Ausztrália és Óceánia | 200;90;20 |
| Antarktisz | 190;215;240 |

* + A kontinensek neve és megoszlásuk százalékos aránya a szeleteken legyen olvasható félkövéren 11 pontos betűmérettel – a minta szerint!

*A feladat folytatása a következő oldalon található.*

**Minta:**





Sikeres versenyzést kíván a versenybizottság!

**Forrás:**

* <http://www.tankonyvtar.hu/hu/tartalom/tamop425/0033_SCORM_MFFTT600120/sco_02_03.htm>
* <http://mek.niif.hu/00000/00056/html/093.htm>