Kedves Versenyző!

Olvasd el figyelmesen a gyakorlati feladat leírását! A rajz elkészítésére 60 perc áll rendelkezésedre. Ne feledkezz meg a folyamatos mentésről munka közben!

Készíts esztétikus rajzot egy játékbolt kirakatáról a következők szerint:

* Nyiss egy új rajzlapot! **Mentsd** el a munkádat **Vezetéknév\_Keresztnév.png** formátumban a **magadott mappába**!
* A rajzlap méretei: **szélessége: 21 cm, magassága: 14 cm** legyen!
* A rajzlapodnak legyen **fekvő** tájolása, zárd **vízszintesen és függőlegesen középre**!
* Rajzolj egy nagy, **téglalap** alakú keretet, az oldalaktól **egyenlő** távolságra. (Használhatod a rácsot, a nagyítást!) A keret színe **RGB(100, 45, 45)** színkódú legyen. A keret és a rajzlapod széle közötti részt színezd narancssárgára!
* Rajzolj a felső kerethez illesztve, középre egy **11 cm széles, 2 cm magas** lekerekített **téglalapot** **a keret színében**, narancssárga kitöltéssel, és írd bele **középre**, hogy ***játékbolt***, **Bodoni MT Black** betűtípussal, **félkövér, 36-os méretű, keret színű nagybetűkkel**!
* Készíts egy **vízszintesen, felülről 6 cm-re lévő, egyenes keretszínű** polcot a **legvastagabb** vonallal. Majd egy **vízszintes 1 cm vastag keretszínű** polcot, aminek az **alja felülről 10 cm-re** van. Az utolsó **vízszintes, keretszínű** polc **felülről 12 cm-től érjen a keret alsó széléig**.
* Helyezz a legalsó polc, bal alsó sarkába egy a mappádban található kockasablon.png segítségével készített olyan óriás **Rubik-kockát**, amit a mintakocka.png-ben látsz. **Az átlátszó háttérrel bemásolt kockasablon.png mérete 2x2 cm** legyen!
* Rajzolj, a mappád matrjoska.png fájljában láthatóhoz hasonló **három babát**, melyek csak a **méretükben és a színükben** különbözőek! Helyezd a **legfelső** polcra, **arányos** méretezéssel **átlátszó** beillesztéssel!
* Helyezd el a **második polc bal oldalán, átlátszó beillesztéssel** a mappádban található gördeszka.png fájl **50 százalékosra lekicsinyített képét**! **Javítsd ki** a kerekek körüli **pixelhibákat**!
* Helyezd el a **legfelső polc jobb oldalán, átlátszó beillesztéssel**, a mappádban található kutya.png-t, **a bal fülénél egy kis téglalapban invertálj** (fordíts színt)!
* **Egészítsd ki a rajzod esztétikusan általad kitalált játékokkal!**
* Majd a munkád legvégén **adj a kirakatnak háttérszínt** is!
* **Ellenőrizd a mentést!**

Sikeres versenyzést kíván a versenybizottság!